als_Latn dik_Latn sag_Latn
Përpjekja për pavarësi futbollistike e Kosovës vazhdon të hasë të tjera pengesa.
Përpjekja për pavarësi futbollistike e Kosovës vazhdon të hasë të tjera pengesa. Pas lajmit se FIFA ka shtyrë takimin mes FFK dhe përfaqësuesve të institucionit më të lartë futbollistik të Serbisë, zyra e Supersport Kosovës zbulon se nuk do të ketë një takim tjetër trepalësh për të diskutuar mbi modalitetet e lejimit të zhvillimit të ndeshjeve miqësore nga ana e kombëtares A të Kosovës. Për më tepër dhe vendimi përfundimtar për këtë çështje nuk do të merret në muajin Dhjetor siç dhe ishte parashikuar por në fillim të vitit 2014.
FIFA ka vendosur që të trajtojë çështjen e futbollit kosovar më datë 10 Janar në mbledhjen e Komitetit Ekzekutiv dhe deri tani gjasat janë që qeveria e futbollit ndërkombëtar të japë një përgjigje pozitive, gjithmonë nëse nuk do të paraqiten të tjera pengesa deri në atë periudhë. Lejimi i ndeshjeve miqësore për përfaqësuesen kosovare do të ishte dhe hapi i parë i futbollit në këtë vend drejt një pavarësie të plotë dhe do të afronte gjithmonë e më shumë mundësinë për t’u njohur e anëtarësuar në një të ardhme nga FIFA dhe UEFA.
als_Latn als_Latn als_Latn